## На основу члана 8. став 3. Правилника о енергетском прегледу објеката стамбених заједница са предлогом оптималних мера енергетске санације (''Службени лист града Зрењанина'', бр. 18/2021 и 1/2022), Закључка Градоначелника о расписивању Јавног позива за израду акта/документа којим се анализира постојеће енергетско стање објеката стамбених заједница и даје предлог оптималних мера енергетске санације бр. 016-4/22-012-II од 04. 02. 2022. године, Комисија за оцену пријава пристиглих по Јавном позиву за енергетски преглед објеката за вишепородично становање (у даљем тексту: Комисија), дана 11.02.2022. године

Расписује

**ЈАВНИ ПОЗИВ**

**ЗА ИЗРАДУ АКТА/ДОКУМЕНТА КОЈИМ СЕ АНАЛИЗИРА ПОСТОЈЕЋЕ ЕНЕРГЕТСКО СТАЊЕ ОБЈЕКАТА СТАМБЕНИХ ЗАЈЕДИЦА И ДАЈЕ ПРЕДЛОГ ОПТИМАЛНИХ МЕРА ЕНЕРГЕТСКЕ САНАЦИЈЕ**

**I ПРЕДМЕТ ЈАВНОГ ПОЗИВА**

Предмет Јавног позива за израду акта/документа којим се анализира постојеће енергетско стање објеката стамбених заједница и даје предлог оптималних мера енергетске санације(у даљем тексту: Јавни позив), јесте избор 7 стамбених заједница за израду акта/документа којим се анализира постојеће енергетско стање објеката и даје предлог оптималних мера енергетске санације у складу са Правилником о енергетском прегледу објеката стамбених заједница са предлогом оптималних мера енергетске санације (''Службени лист града Зрењанина'', бр. 18/2021 и 1/2022 - у даљем тексту: Правилник).

**II УСЛОВИ УЧЕШЋА НА ЈАВНОМ ПОЗИВУ**

На Јавном позиву могу учествовати стамбене заједнице које испуњавају следеће услове:

1. Објекат/објекти морају имати употребну дозволу;
2. Објекат/објекти морају бити прикључен на систем даљинског грејања;
3. Одлуку о учешћу на јавном позиву доноси супштина сваке стамбене заједнице, већином коју чини 2/3 укупног броја гласова.

Право подношења пријаве имају стамбене заједнице са територије града Зрењанина, које су формиране искључиво у стамбеним и стамбено - пословним зградама и које имају изабраног управника или професионалног управника (у даљем тексту: управник).

Пријава се подноси као појединачна (за једну стамбену заједницу) или као заједничка (за више стамбених заједница).

Уколико се путем једног мерног уређаја (калориметра) врши мерење испоручене топлотне енергије за више стамбених заједница, пријаву морају заједнички поднети све стамбене заједнице којима се мерење испоручене топлотне енергије врши путем тог мерног уређаја (заједничка пријава).

Појединачну пријаву подносе стамбене заједнице којима се у моменту објављивања јавног позива, мерење испоручене топлотне енергије врши путем засебног мерног уређаја (калориметра).

Табела са распоредом мерних уређаја према зградама/улазима (стамбеним заједницама), чини саставни део јавног позива.

**III ДОКУМЕНТАЦИЈА КОЈУ ЈЕ ПОТРЕБНО ПРИЛОЖИТИ ПРИ ПОДНОШЕЊУ**

**ПРИЈАВЕ**

Подносилац пријаве је потребно да достави следећу документацију:

1. Појединачну пријаву (Прилог 1) у оригиналу, уколико се пријава подноси за једну стамбену заједницу,
2. Заједничка пријава (Прилог 2) у оригиналу, уколико се пријава подноси за више стамбених заједница,
3. Записник са одлуком стамбене заједнице о учешћу на јавном позиву.

Пријаве на јавни позив подносе управници стамбених заједница путем обрасца Пријаве (образац Пп или Пз).

За тачност података садржаних у Пријави, записнику и одлуци стамбене заједнице, одговара управник стамбене заједнице.

**IV ПРЕУЗИМАЊЕ ДОКУМЕНТАЦИЈЕ ЗА ЈАВНИ ПОЗИВ**

Документација за Јавни позив може се преузети на интернет страници Града Зрењанина и садржи:

− Комплетан текст Јавног позива,

− Прилог 1 - Појединачна пријава,

− Прилог 2 – Заједничка пријава,

- Табела са распоредом мерних уређаја према зградама/улазима.

**V КРИТЕРИЈУМИ ЗА ИЗБОР**

Рангирање пристиглих пријава вршиће се бодовањем, према следећим критеријумима:

|  |  |  |
| --- | --- | --- |
| **Р.б.** | **Критеријум** | **Број бодова** |
| 1. | Потрошња топлотне енергије подносиоца пријаве (Пт) | 60 |
| 2. | Редовност измирења обавеза према ЈП’’Градска Топлана’’Зрењанин од стране подносиоца пријаве (Рд) | 30 |
| 3. | Уграђени делитељи топлоте (Дт) | 10 |

где је:

Пт - потрошња топлотне енергије - израчунава се као однос измерене потрошње топлотне енергије подносиоца пријаве по квадратном метру у грејној сезони 2020/2021 (**Птп)** и потрошње топлотне енергије по квадратном метру објекта са највећом потрошњом по квадратном метру у грејној сезони 2020/2021 у стамбеним и стамбено - пословним зградама на територији града Зрењанина (**Нтп)**, помножено са 60.

Рд - редовност измирења обавеза - израчунава се као однос измирених потраживања подносиоца пријаве према ЈКП Градска топлана (**Ип**) и укупног задужења (**Уз**) подносиоца пријаве, на нивоу мерног места (топлотне подстанице) кумулативно, помножено са 30:

Рд = 30

Дт - уграђени делитељи топлоте - израчунава се као однос броја станова код подносиоца пријаве који имају уграђене делитеље топлоте **(Бсд)** и укупног броја станова код подносиоца пријаве **(Убс),** помножено са 10,

Дт = \*10

Максималан број бодова по пријави је 100. Уколико два подносиоца пријаве имају исти број бодова, предност има подносилац пријаве са већом потрошњом топлотне енергије.

**VI НАЧИН ПОДНОШЕЊА ПРИЈАВА**

Пријава се предаје у затвореној коверти непосредно, у писарници Градске управе ( шалтер сала) или поштом препоручено на адресу: Град Зрењанин, Трг слободе бр. 10,

са назнаком: **ПРИЈАВА ЗА ЈАВНИ ПОЗИВ -** **ЕНЕРГЕТСКИ ПРЕГЛЕД ОБЈЕКАТА СТАМБЕНИХ ЗАЈЕДИЦА СА ПРЕДЛОГОМ ОПТИМАЛНИХ МЕРА ЕНЕРГЕТСКЕ САНАЦИЈЕ - Не отварати**

Пријаве се могу подносити у року од 15 дана од дана објављивања јавног позива на званичној интернет страници и огласној табли града Зрењанина.

Непотпуне и неблаговремене пријаве неће се разматрати.

**За све додатне информације и обавештења подносиоци пријаве могу се обратити путем контакт особе: Оливера Радић, тел. 066/8660052 или путем** Е-mail: [olivera.radic@grad.zrenjanin.rs](mailto:olivera.radic@grad.zrenjanin.rs)

**VII ПРЕГЛЕД И ОЦЕЊЕИВАЊЕ ПРИЈАВА**

Комисија утврђује ранг листу изабраних објеката стамбених заједница у року од 10 дана од дана истека рока за подношење пријава, коју објављује на званичној интернет старници и огласној табли града Зрењанина.

Комисија за оцену пријава пристиглих по Јавном позиву за енергетски преглед објеката за вишепородично становање